אשכול בחירות ומפלגות ואשכול העם היהודי

|  |  |
| --- | --- |
|  | **אשכול בחירות ומפלגות** |
|  | **שיטת ממשל: שיטות ממשל שונות: פרלמנטארית, נשיאותית, מעורבת** |
| **שיטת ממשל פרלמנטרית** | * ראש הרשות המבצעת: ראש הממשלה הוא ראש הרשות המבצעת. לנשיא יש תפקיד ייצוגי בלבד. * מערכת בחירות אחת: העם בוחר את נציגיו לפרלמנט (בית הנבחרים, בית המחוקקים). * הקמת הממשלה: הממשלה קמה בשילוב של מספר מפלגות מתוך הפרלמנט, וצריכה לזכות באישור הפרלמנט. * יחסי הפרלמנט והממשלה: הממשלה נשענת על רוב של חברי הפרלמנט, והפרלמנט יכול להפיל אותה ברגע שאין רוב. |
| **שיטת ממשל נשיאותית** | * ראש הרשות המבצעת: הנשיא הוא ראש הרשות המבצעת. אין ראש ממשלה. * שתי מערכות בחירות: העם בוחר את נציגיו לפרלמנט, ובמערכת בחירות נפרדת העם בוחר ישירות את הנשיא. * הקמת ממשלה: הנשיא מרכיב ממשלה שאנשיה אינם משתייכים לפרלמנט, והממשלה אינה צריכה אישור מהפרלמנט. * יחסי הפרלמנט והממשלה: הפרלמנט יכול להגביל מאד את הנשיא והממשלה, אך לא יכול להפיל את הנשיא והממשלה, אלא בנסיבות מיוחדות ונדירות.   ראש מדינה: נשיא או ראש ממשלה/ העם בוחר פרלמנט או נשיא ופרלמנט בנפרד/ השרים נבחרים מתוך הפרלמנט ונדרש אישורם, או לא מתוך הפרלמנט/ פרלמנט יכול להחליף ראש מדינה או לא יכול. |
| **שיטת ממשל מעורבת** | * ראש הרשות המבצעת: יש שני ראשים לרשות המבצעת: אחד הוא **הנשיא** ואחד הוא **ראש ממשלה**, ולשניהם יש סמכויות ביצוע פוליטיות. היקף הסמכויות של כל אחד מהם משתנה. * שתי מערכות בחירות: העם בוחר את נציגיו לפרלמנט, ובמערכת בחירות נפרדת העם בוחר ישירות את הנשיא. * הקמת ממשלה: הנשיא ממנה בעצמו את ראש הממשלה, אבל יכול למנות רק את מי שיש לו רוב פרלמנטרי, כי הקמת הממשלה דורשת את אישור הפרלמנט. כך נוצר מצב שלעתים הנשיא ממנה מישהו ממפלגתו שלו, ואז באופן מעשי הנשיא עצמו מנהל את המדינה, ולעתים נאלץ הנשיא למנות מישהו ממפלגה מתחרה, ואז סמכויות הביצוע מתחלקות בין שני האישים. * יחסי הפרלמנט והממשלה: הפרלמנט יכול להפיל את הממשלה, אבל אינו יכול להדיח את הנשיא, כך שאין משמעות גדולה מדי להפלת הממשלה. |
| **הכנסת** | הפרלמנט בישראל- 120 חברים  מייצג את ריבונות האזרחים  תפקידיו: מכונן חוקה, מחוקק חוקים, מבקר ומפקח על עבודת הממשלה, מאשר או מצביע על אין אמון בממשלה (כולל הצעת תקציב), ממנה נשיא ומבקר מדינה, |
|  | **שיטת הבחירות בישראל:**  רשימתית ולא אישית  ארצית ולא איזורית  יחסית ו לא רובית |
| **חוק הבחירות** | \*שיטת הבחירות בישראל: **רשימתיות, ארציות , יחסיות:**  \*לענין השימוש בזכות הבחירה לכנסת, ייחשב בן 18 שנה כל מי שיום הולדתו ה-18 חל לא יאוחר מיום הבחירות. מפלגה רשאית להגיש רשימת מועמדים לכנסת.  \*ההצבעה תהיה בעד רשימות מועמדים שפורסמו בהתאם לסעיף 65.  \*לענין תוצאות הבחירות יראו את שטח ישראל כולו כאזור אחד. |
| **מה ההבדל בין השיטה הרשימתית לבין השיטה האישית?** | בישראל יש שיטה רשימתית – המצביעים בוחרים במפלגה שרשימת המועמדים שלה נקבעה מראש בבחירות הפנימיות של המפלגה (פריימריז), או בדרך אחרת על ידי המפלגה בעצמה.  בארה"ב ובבריטניה יש שיטה אישית – המצביעים בוחרים מועמד בבחירה אישית, כאשר שמו של המועמד מופיע על פתק ההצבעה. כל מועמד מזוהה עם מפלגה מסוימת, אבל בכל זאת הבחירה היא אישית בו. |
| **יתרון וחיסרון של השיטה הרשימתית** | חסרון: המצביעים בוחרים רשימה. השיטה רשימתית לא מאפשרת לאזרחים לקבוע בעצמם את חברי הכנסת שהם רוצים.  יתרון: בהצבעה בשיטה אישית יש חשש לשחיתות שלטונית, משום שהאדם שנבחר עלול לחוש מחויבות גדולה מדי לציבור שבחר בו באזור מסוים, ולפעול כמעט אך ורק לטובתם. |
| **מה ההבדל בין השיטה הארצית לבין השיטה האזורית?** | בישראל יש שיטה ארצית – כל הארץ מהווה אזור בחירה אחד לצורך חישוב תוצאות הבחירות, והבחירות מתקיימות באותו מועד בכל המדינה.  בארה"ב ובבריטניה יש שיטה אזורית – המדינה מחולקת לכמה אזורים. בכל אזור נבחרים נציגים לפרלמנט לפי התוצאות באזור עצמו בלבד. אין חשיבות לחישוב התוצאות הכלל-ארצי. |
| **יתרון וחיסרון של השיטה הארצית** | יתרון: אופן חלוקת הארץ לאזורים יכולה לשרת אינטרסים של צד פוליטי מסוים. בארה"ב שינו את שיטת החלוקה פעמים רבות, כדי לשרת אינטרס מסוים  חסרון: בשיטת אזורית לכל אזור יש אפשרות לבטא את עמדתו הפוליטית בצורה יותר ברורה וכל נבחר מחויב אישית לאזור אחר. |
| **מה ההבדל בין השיטה היחסית לבין השיטה הרובית?** | השיטה יחסית – חלוקת המושבים בפרלמנט מותאמת באופן יחסי למספר הקולות שכל מפלגה קיבלה, בתנאי שעברה את אחוז החסימה. מפלגה שקיבלה 10% מקולות הבוחרים תזכה ב-10% מהמושבים בפרלמנט.  בארה"ב ובבריטניה פועלים לפי השיטה **הרובית** (רוב) – מועמד או מפלגה שמקבלים את רוב הקולות באזור מסוים מקבלים את כל המושבים שיש לאותו אזור בפרלמנט (The winner takes it all) |
| **יתרון וחיסרון של השיטה היחסית** | היתרון בפרלמנט הישראלי (הכנסת) יש ייצוג לקבוצות רבות בציבור ("ייצוגיות").  החיסרון קושי לקיים יציבות פוליטית **ויכולת משילות**  (משילוּת = ניהול). ראש ממשלה מתקשה להוציא לפועל מדיניות משלו, כי הוא צריך להקים ממשלה קואליציונית (קואליציה), ולהתפשר כל הזמן. הפשרה מביאה למדיניות **פרגמתית** (מעשית) ופחות **אידיאולוגית** (מכלול הרעיונות, הערכים והעקרונות שאדם או מפלגה מאמינים בהם ). |
| **אחוז חסימה** | שיעור הקולות המינימלי מכלל המצביעים בבחירות, הדרוש כדי לקבל ייצוג פרלמנטרי.  כיום אחוז החסימה עומד על 3.25%, כך שאין סיעה בכנסת שמספר חבריה קטן מ- 4. |
| **מפלגה וסיעה** | מפלגה היא תנועה פוליטית ששואפת לייצוג בפרלמנט (כנסת)  סיעה-נציגים שנבחרו בבחירות מתוך רשימת מפלגה, לייצג אותה בפרלמנט ולשמש כחברי כנסת. |
| **תפקיד הנשיא בבחירת ראש הממשלה** | לאחר פרסום תוצאות הבחירות נשיא המדינה מתייעץ עם נציגים מכל סיעות הפרלמנט. כל סיעה אומרת לנשיא במי תתמוך, וכך מטיל הנשיא את הרכבת הממשלה על המועמד בעל הסיכויים הטובים ביותר. לאחר שהמועמד הרכיב ממשלה הוא מבקש את אישור הפרלמנט. המועמד הוא נציג הסיעה שלה יש את הסיכויים הטובים ביותר להרכיב ממשלה. |
| **ועדת הבחירות** | לפי חוק ייסוד הכנסת, רשימת מועמדים לא תשתתף בבחירות לכנסת ולא יהיה אדם מועמד בבחירות לכנסת, אם יש במטרותיה או במעשיה של הרשימה או במעשיו של האדם במפורש או במשתמע   1. שלילת קיומה של מדינת ישראל כמדינה יהודית ודמוקרטית; 2. הסתה לגזענות; 3. תמיכה במאבק מזוין, של מדינת אויב או של ארגון טרור, נגד מדינת ישראל. |
|  | **שיטות שונות לגיבוש רשימת המועמדים לכנסת** |
| **פריימריס (בחירות מקדימות)** | בחירות מקדימות במפלגה. כלומר, חברי מפלגה בוחרים באופן דמוקרטי את רשימת המועמדים לכנסת ואת מועמדה לראשות הממשלה.  **פריימריס מתקיימים בליכוד, מפלגת העבודה, מרצ.** |
| **ועדה מסדרת** | ועדה מסדרת היא אמצעי בחירה שהיה קיים עד שנות ה-80 ברוב המפלגות. בשיטה זו, מפלגה בוחרת ועדה בת 3 – 5 והיא זו שקובעת את רשימת המועמדים לכנסת.  היתרון הוא שוועדה כזו מצליחה בדרך כלל לגבש רשימה מגוונת, שפונה אל כל המגזרים בחברה. |
| **פורום רבנים** | פורום או מועצה של מס' מצומצם של רבנים שמחליט על רשימת המועמדים של המפלגה.  כך עושות מפלגות החרדיות. למפלגת "יהדות התורה" יש את "מועצת גדולי התורה" ולמפלגת ש"ס יש את "מועצת חכמי התורה". |
| **ראש המפלגה קובע בעצמו** | יש מפלגות בהם ראש המפלגה קובע בעצמו את רשימת המועמדים של המפלגה לכנסת.  למשל, "ישראל ביתנו" של אביגדור ליברמן, "יש עתיד" של יאיר לפיד. |
| **דפוסי הצבעה בישראל** | אזרחי ישראל בוחרים לרוב על פי 3 קריטריונים: על פי עמדת מפלגה בנושאי   1. דת ומדינה 2. שלום ובטחון (בעד או נגד החזרת שטחים) 3. כלכלה סוציאל דמוקרטית או ליברלית. |

|  |  |
| --- | --- |
|  | **הצעות לשינוי שיטת הממשל או שיטת הבחירות** **בישראל** |
| **הבעיה בשיטת הבחירות בישראל** | * חוסר היציבות של הממשלות בישראל, שנבחרות כדי לנהל את המדינה במשך 4 שנים, אבל באופן ממוצע מתחלפות כל שנתיים. * החשש המתמיד שממשלה תודח בהצבעת אי אמון, מקשה על עבודת הממשלה וגורם למתח מתמיד במערכת הפוליטית. |
|  | **שינויים בשיטת הבחירות בישראל:** |
| **תמורות (שינויים) בשיטת הבחירות בישראל:**  **בחירת ישירה** | **שינויים שנעשו: בחירת ישירה של ראש ממשלה והעלאת אחוז החסימה.**  **בחירה ישירה של ראש הממשלה** התקיימה בשנים 1996, 1999 ו-2001, על פי **"חוק יסוד: הממשלה"** שנחקק ב-1992, ושונה ב-2001.  בשנים אלה הצביעו אזרחי ישראל בשני פתקים נפרדים: פתק אחד למפלגה ופתק אחד לראש ממשלה. בפתק למפלגה הם הצביעו כמו בכל השנים, בעד רשימת המועמדים של אותה מפלגה לכנסת, כפי שהיא נקבעה על ידי המפלגה עצמה. בפתק לראש ממשלה הם בחרו ישירות את ראש הממשלה, אבל הוא היה צריך להרכיב ממשלה מתוך הפרלמנט, כמעט בדיוק כמו שנעשה עד עכשיו. |
| **כישלון הבחירה הישירה** | חוק הבחירה הישירה החזיק מעמד זמן קצר, משום שבמערכת הפוליטית הבינו שאינו משפר את המצב. בבחירות 1999 נבחר אהוד ברק בבחירה ישירה. לכנסת נבחר מפלגות שונות, עם מספר נציגים קטן. המצביעים ראו שאפשר להצביע עבור ראש הממשלה שמתאים בעיניהם, אבל במקביל אינם צריכים להצביע בעד המפלגה שלו, וכך התחזק כוחן של המפלגות הקטנות. |
| **שינוי אחוז החסימה** | ב-2014 הועלה אחוז החסימה ל-3.75% לאחר שעמד לפני כן על 1%, 1.5% ו-2% במשך 10 שנים. המטרה הייתה להקטין את מספר המפלגות ולחזק יציבות. בפועל, אותן מפלגות שנבחרו לפי השינוי נבחרו גם לאחר השינוי. ההבדל היחיד היה איחודן של המפלגות הערביות לכדי רשימה מאוחדת וסיעה משותפת, והגדלת כוחן במקצת. |

|  |  |
| --- | --- |
|  | **יציבות ותמורות – שני הגושים הגדולים: ימין ושמאל** |
| **יציבות הגושים** | למרות ריבוי המפלגות, הרי שכמעט כל מפלגה מזוהה עם גוש מסוים, ימין או שמאל, וזה יוצר יציבות, לפחות בעיני הבוחר. |
| **גוש הימין** | את גוש הימין מובילה ב-20 השנים האחרונות מפלגת "הליכוד". מפלגה זו היא בעלת עמדה ימנית נצית (מלשון נץ) בענייני **שלום וביטחון** (כלומר, לא מוכנים לפשרות), בעלת עמדה שמרנית מתונה בענייני **דת ומדינה**, וליברלית בענייני **חברה וכלכלה**.  לגוש זה שייכות בדרך מפלגות דתיות לאומיות ("הבית היהודי") וחרדיות (כמו "ש"ס" ו"אגודת ישראל"). |
| **גוש השמאל** | את גוש השמאל הובילה בקביעות מפלגת העבודה (ששינתה את שמה בעבר מספר פעמים). מפלגה זו היא בעלת עמדה שמאלנית יונית (מלשון יונה): בענייני **שלום וביטחון** (כלומר, מוכנים לפשרות), עמדה שמאלנית סוציאל-דמוקרטית בענייני **חברה וכלכלה** ועמדה ליברלית בענייני **דת ומדינה**. לגוש זה שייכת מפלגת "מרצ" וגם ארבע המפלגות הערביות, שהתאחדו בבחירות האחרונות לכדי רשימה משותפת וסיעה משותפת. הן ממוקמות בגוש השמאל, אבל מעולם לא היו שותפות בממשלה כלשהי. |
|  |  |
| **קואליציה** | קואליציה פירושה שילוב של מספר סיעות (מפלגות) בפרלמנט (הכנסת), התומכות בממשלה. קואליציה כוללת לפחות 61 חברי כנסת. |
| **אופוזיציה** | אופוזיציה פירושה היא הסיעות בפרלמנט שאינן שותפות בממשלה (בקואליציה), והן מהוות פחות ממחצית מחברי הפרלמנט (פחות מ- 60).  תפקיד האופוזיציה הוא לבקר את הממשלה, ואולי אף להעמיד חלופה אפשרית במקומה. |
| **הסכם קואליציוני** | הסכם בין הסיעות המהוות את הרוב בפרלמנט, שהן החברות בקואליציה ומרכיבות את הממשלה. ההסכם מתייחס לחלוקת התפקידים במשרדי הממשלה (מי יהיה שר), קווי יסוד למדיניות  משותפת, נושאים שבהם יצביעו במשמעת קואליציונית ועוד.  להסכם קואליציוני יש תוקף משפטי, אבל בתי משפט נמנעים מלנקוט עמדה נחרצת. |
| **קואליציה צרה וקואליציה רחבה** | קואליציה הכוללת 61 חברי כנסת או מספר דומה, נקראת 'קואליציה צרה". אם מספר חברי הכנסת הוא גדול בצורה משמעותית, תקרא הקואליציה "רחבה". |
| **יתרונות קואליציה צרה** | קואליציה צרה כוללת מספר קטן של סיעות ומקלה על הממשלה בקבלת החלטות ופשרות. |
| **יתרונות קוליציה רחבה** | קואליציה רחבה מחזקת את הלגיטימיות של הממשלה בעיני הציבור, מחזקת את תחושת השותפות הלאומית של יותר אנשים בציבור, משקפת את הרצון לגשר על שסעים בחברה, מקטינה את כוח הסחיטה של כל אחת מהמפלגות הקטנות והיא נקראית גם: **ממשלת אחדות לאומית** |
| **ועדה** | חברי הכנסת מתחלקים 12 ועדות קבועות ומספר משתנה של ועדות זמניות.  תפקידי הועדה: דיון בפריטי הצעות חוק, חקיקת משנה, דיונים בנושאים שהציבור מבקש ואף לוקח חלק בהם. |

|  |  |  |  |
| --- | --- | --- | --- |
|  | | **אשכול העולם היהודי** | |
|  |  | | **חלק ב**  **של אשכול העולם היהודי- מקומה של מדינת ישראל בחיי העם היהודי**  **(מדינת ישראל והתפוצות)** |
|  |  | |  |
| **הזרמים היהודים הדתיים** | **1.זרם אורתודוכסי** | | יהדות אורתודוכסית **מחויבת להלכה ולמסורת היהודית ללא שינוי ובשמירה אדוקה, כפי שעוצבה על ידי חכמה ההלכה הרבנים והפוסקים במהלך הדורות**. הם מקבלים את מרות האל ותורתו, מקפידים על קיום מצוות, כגון שמירת שבת כשרות הפרדה בתפילה בין גברים ונשים נשים אינן רבניות, נישואים גירושים וגיור מתנהלים על פי ההלכה המסורה מדור לדור. בזרם זה מבחינים בין אורתודוקסים מודרניים (כיפה סרוגה ומסורתיים) לבין האורתודוקסים החרדים (שמקפידים להתבדל) . |
|  | **2.הזרם הקונסרבטיבי** (שמו בישראל: התנועה המסורתית) | | התנועה הוקמה בישראל בשנת 1979, והיא מונה כ- 30 אלף איש. אלה מקבלים את מרות ההלכה היהודית ומקיימים את מצוות ההלכה . לתפיסתם **ההלכה היא דינאמית, והם מעדכנים אותה בהתאם** **לנסיבות המשתנות של החיים,** ולכן הם מתאימים את פסקי ההלכה לחיים המודרניים.  מחד **יהדותו** של אדם נקבעת על פי ההלכה (כלומר מי שנולד לאימא יהודייה או גיור), ועל כן הם מדגישים את חשיבות ה**נישואין** בתוך היהדות וקיים איסור נישואין עם לא יהודי. מאידך מצדדים **בחופש דת ושיוויון הלכתי לנשים**- הם מסמיכם נשים לרבניות, מתירים נישואין גם של "פסולי חיתון" (כהן וגרושה) ואף יושבים זה לצד בבית הכנסת |
|  | **3.הזרם הרפורמי (**בישראל שמו היהדות המתקדמת) | | בניגוד לאורתודוקסים ולקונסרבטיבים, הרפורמים אינם מחוייבים לפרשנות אורתודוכסית של הלכה כפי שעוצבה במהלך הדורות. הם מאפשרים לאדם בחירה חופשית בקיום המצוות. הם מאמינים שיש **להכניס שינויים בהלכה** ברוח הזמן והמקום, כלומר בכל קהילה יש לרב מקום מרכזי להתאים ולשנות את ההלכה לפי האוכלוסייה והצרכים השונים שלה. הם מקיימים ערכים של שיוויון בין המינים, רואים חשיבות עליונה במצוות בין אדם לחברו, במוסר אישי וצדק חברתי אך מתנגדים לכפייה בעניין שמירת מצוות שבין אדם לאל. ועל כן אפשר להסמיך נשים לרבנות, יש לקבל ליהדות כל מי שמוכן לקבל על עצמו את היהדות כלאום ולאו דווקא כהלכה דתית. אלה אמצו והכניסו שינויים מרחיקי לכת ביהדות. |
| **מרכיבי זהות של יהודי התפוצות** | **1.רכיב אזרחי**  **2.רכיב לאומי**  **3.רכיב דתי** | | רכיב אזרחי: יהודי התפוצות רואים את עצמם כאזרחי מדינות מגוריהם.  רכיב לאומי: חלק מיהודי התפוצות רואים עצמם חלק מהעם היהודי וחשים כלפיו שותפות גורל, שמתבטאת לעתים במחויבות מסויימת למדינת ישראל.  רכיב דתי: חלק מיהודי התפוצות מדגישים את אמונתם הדתית, בהתאם לזרם אליו הם משתייכים. |
| **מי משתייך לעם היהודי** | **1.הגדרה דתית, לפי ההלכה** | | אנשים שנולדו לאם יהודיה ואו שנתגיירו על פי ההלכה. |
|  | **2. זכאי חוק השבות** | | - אנשים שלפי "חוק השבות" רשאים לעלות לארץ: יהודים ובני זוגם, וכן ילדיהם ונכדיהם ובני זוגם.  - הגדרה זו כוללת בנים למשפחות שרק אחד ההורים או אחד הסבים יהודי והם אינם בהכרח יהודים על פי ההלכה (חלקם אף אינם מזדהים כיהודים).  - לפי ההערכות, בעולם חיים כ-14 מיליון "זכאי חוק השבות". |
|  | **3. יהודי ליבה** | | - אנשים שרואים עצמם יהודים ומזדהים כיהודים.  - אינם בהכרח יהודים לפי ההלכה. |
| **שינויים המתרחשים בעם היהודי** | 1.הדמוגרפיים, 2.התרבותיים 3.החברתיים. | | **שינוי דמוגרפי** – דלדול מספרי בגלל ריבוי טבעי שלילי (יותר יהודים הולכים לעולמם מיהודים שנולדים) ובשל נישואי תערובת.  **שינוי  תרבותי –** השתלבות  היהודים  בחברה לא יהודית הסובבת בארצותיהם (בעקבות לימודים, מקום מגורים, עבודה)  **חילון**- בעבר הדת הייתה מרכיב מרכזי בחיי היהודים, כיום בהיעדר דתיות דומיננטית מתרחקים היהודים  מהזהות היהודית הלאומית והדתית.  **שינוי חברתי** –**פיחות במעמדה של הקהילה היהודית בתפוצות**- היהודים המשולבים במדינות השונות מתמקדים בזהותם האזרחית  הם עוסקים בזכויות אדם, במצבו של כדור הארץ, בעניינים אזרחיים ועוד.  על כן מספר היהודים החברים בקהילות היהודיות יורד  ולמעשה חל פיחות במעמדה של הקהילה היהודית בתפוצות . |
| **דילמות בין מדינת ישראל לעם היהודי בתפוצות** | 1. **מעורבות או התערבות** | | **בעד התערבות**   1. מדינת ישראל היא מדינתו של הלאום היהודי ולכן **החלטות ממשלת ישראל משפיעות גם על מצב וזהותם של יהודי התפוצות.** מדינת ישראל צריכה להתחשב בהחלטותיה גם בצרכי  יהדות התפוצות.   כך לדוגמא ההחלטות הנוגעות לשאלת הגיור – מיהו יהודי. החלטת ממשלת ישראל משפיעה על  התשובה לשאלה  האם אדם שעבר גיור שאינו אורתודוקסי  ייחשב בישראל ליהודי. 2. ליהודי התפוצות חלק  פעיל **בשמירה על דעת קהל אוהדת למדינת ישראל** ולכן  יהדות התפוצות צריכה  להשפיע על קבלת ההחלטות . כך לדוגמא ההחלטות  בנוגע למו"מ עם הפלסטינאים .   **נגד התערבות**   1. **נאמנות  כפולה במדינתם**– יהודי התפוצות הם  אזרחי המדינות בהן הן חיים . התערבותם במדיניות פנים חוץ וביטחון של מדינת ישראל תעודד  את הטענות  בדבר נאמנת כפולה של היהודים  בארצם. 2. מדינת ישראל היא מדינת העם היהודי אך האזרחות ניתנת רק למי שעולה לארץ.  מדיניות הפנים והחוץ של מדינת ישראל  צריכות לקחת בחשבון את **הצרכים של אזרחיה** |
|  | **2. סוגית הכרה בזרמים היהודיים הלא אורתודוכסיים**- | | מדינת ישראל הכירה בבלעדיות של הזרם האורתודוכסי במדינת ישראל, ואילו בעולם קיימת יהדות מתקדמת (רפורמים וקונסרבטיבים) שהם הרוב ביהדות ארה"ב. **לדוגמא סוגיית הגיור**- בישראל הגיור המוכר הוא אך ורק הגיור האורתודוכסי ואילו בארה"ב קיים גיור רפורמי וקונסרבטיבי. ומי שהתגייר בגיור רפורמי או קונסרבטיבי בארץ אינו רשאי להינשא בארץ ליהודי.  הסוגיה הזו קשורה גם **להגדרה של מיהו יהודי בחוק השבות**- מדינת ישראל אימצה את ההגדרה האורתודוכסית למיהו יהודי בחוק השבות  הקובעת ש"יהודי הוא מי שנולד לאם יהודיה או שנתגייר ושאינו בן דת אחרת", הגדרה זו אינה מכירה בגיורים רפורמיים או קונסרבטיביים שנעשו בחו"ל. נשאלת השאלה האם אדם שעבר גיור שאינו אורתודוכסי יחשב בישראל ליהודי |
|  | 3. **סוגית ביטחונה של מדינת ישראל** | | מבחינת מדינת ישראל יהודי התפוצות משקיפים מרחוק על הנעשה במדינת ישראל. הם לא יכולים לחוש   את מה שחשים אזרחי  המדינה ולכן אין להם זכות להשפיע על מדיניות הממשלה. ואילו יהודי התפוצות רוצים להשפיע על מדיניות מדינת ישראל |
|  | **4.ירושליים** | |  |

|  |  |  |
| --- | --- | --- |
|  | חוק סל קליטה | - חוק לפיו כל עולה חדש לישראל (לפי חוק השבות) זכאי מענק כספי מן המדינה.  - מטרת החוק להקל על קליטת של עולים חדשים בישראל ולעודד את עלייתם. |
|  | עבירות נגד העם היהודי (מתוך חוק העונשין) | - ניתן להעמיד לדין בישראל כל אדם שביצע עבירות בכל מקום בעולם נגד חיי יהודי, גופו, בריאותו, חירותו או רכושו, באשר הוא יהודי, או רכוש מוסד יהודי.  - חוק זה משקף את האחריות של ישראל ליהודי התפוצות ואת הדאגה לביטחונם. |
|  | שליחי עליה | - נציגים ישראלים שפועלים בקהילות יהודיות בחו"ל מטעם המדינה או מטעם ארגון ציוני.  - תפקידם לעודד עליה של חברי הקהילה היהודית המקומית לישראל. |
|  | ההסתדרות הציונית העולמית | - מוסד משותף למדינת ישראל וליהודי התפוצות (שהוקם עוד בסוף המאה ה-19).  - ארגון גג של התנועה הציונית העולמית שמאגד תחתיו גופים ציוניים רבים בישראל ובעולם.  - פועל להעמקת הקשר בין יהודי התפוצות לישראל וכן במאבק באנטישמיות.  - לפי החוק, נהנה ממעמד מיוחד ורשמי בישראל. |
|  | הסוכנות היהודית | - מוסד משותף למדינת ישראל וליהודי התפוצות.  - פועל בעיקר לעידוד עליה ולחיזוק הקשר בין יהודי התפוצות לישראל.  - לפי החוק, נהנה ממעמד מיוחד ורשמי בישראל. |
|  | קרן קיימת לישראל | - מוסד משותף למדינת ישראל וליהודי התפוצות.  - הוקם במקור לשם רכישת קרקעות בשם העם היהודי, אשר מנוהלות כיום בידי המדינה.  - פועל כיום בעיקר לקידום שמירה על הסביבה ופיתוח קרקעות.  - לפי החוק, נהנה ממעמד מיוחד ורשמי בישראל. |

חלוקת הניקוד המקובלת בבחינות הבגרות כיום:

|  |  |  |
| --- | --- | --- |
| **פרק** | **ניקוד** | **חלוקת אחוזים      (נק' בקירוב)** |
| **פרק א' -** שאלות אירוע דו-צדדיות | 14 נקודות לשאלה (7 נקודות לכל סעיף) | ציין - 30%         (2 נק') הצג - 30%        (2 נק') ביסוס - 20%      (1 נק') קישור - 20%      (2 נק') |
| **פרק ב' -** שאלות ידע פשוטות | 9 נקודות לשאלה | 100% לשאלה (חלוקת ניקוד פנימית בהתאם לדרישות השאלה) |
| **פרק ב' -**  שאלות ידע מורכבות | 13 נקודות לשאלה | הצגת מושג אשכול - 60%  (8 נק') הצגת מושג נוסף - 20%    (2 נק') קישור בין המושגים - 20% (3 נק') |
| **פרק ג' -** מאמר דיעה | 12 נקודות לשאלה | הצג - 40%        (5 נק') ביסוס - 30%      (3 נק') קישור - 30%      (4 נק') |
| **פרק ד' -** שאלות אירוע חד-צדדיות | 11 נקודות לשאלה | ציין - 30%         (3 נק') הצג - 30%        (3 נק') ביסוס - 20%      (2 נק') קישור - 20%      (3 נק') |
| **פרק ד' -** שאלות עמדה | 11 נקודות לשאלה | טענה - 20%                (1 נק') נימוק תומך - 40%         (5 נק') נימוק מתנגד - 40           (5 נק')    \*בתוך כל נימוק:       שם המושג -   2 נק'       הצגת המושג - 1 נק'       קישור לטענה - 2 נק' |